નવસારીના ઈનચાર્જ પ્રાંત અધિકારી આર.બી.ભોગાયતા વિરૂદ્ધ નવસારીના વકીલોએ કલેકટરને આજે શનિવારે આવેદનપત્ર આપ્યું હતું. નવસારી ડિસ્ટ્રિકટ બાર એસોસિએશનના નેજા હેઠળ વકીલોએ આજે શનિવારે કલેકટરને આપેલા આવેદનપત્રમાં જણાવ્યું છે કે ઈનચાર્જ નાયબ કલેકટર (પ્રાંત અધિકારી) આર.બી.ભોગાયતા રેવન્યુની અપીલો, કેસની મુદત તારીખે સવારથી સાંજ સુધીમાં મનફાવે ત્યારે આવે છે અને આવ્યા બાદ વકીલો અને પક્ષકારોને સાંજે 7 વાગ્યા સુધી બેસાડી રાખી બાદમાં માત્ર તારીખો જ આપવામાં આવે છે.